Պեդրո Ալմոդովար

Պեդրո Ալմոդովար (, ), իսպանացի ռեժիսոր, սցենարիստ, պրոդյուսեր, գրող և երգիչ։ Մեր ժամանակների ամենահայտնի ռեժիսորներից մեկն է։ Տարբեր երկրների ու փառատոների մոտ 90 կինոմրցանակ է ստացել։

 Կենսագրություն 
Պեդրո Ալմոդովարը ծնվել է Իսպանիայում Լակսադա դե Կալատրավա քաղաքում։ 8 տարեկանում ընտանիքով տեղափոխվել է Էստրեմադուր քաղաք, որտեղ սովորել է սկզբում սալեզինյան, ապա ֆրանսիական դպրոցում։

16 տարեկան հասակում մենակ, առանց ընտանիքի տեղափոխվել է Մադրիդ։ Փոխելով շատ մասնագիտություններ հաստատվում է աշխատանքի «Տելեֆոնիկա» ընկերությունում։ Դառնում է «Los Goliardos» թատրոնի խմբի անդամ։ Խաղում է փոքր դերեր պրոֆեսիոնալ թատրոնում, որտեղ ծանոթանում է դերասանուհի Կարմեն Մաուրոյի հետ, ով հետագայում նկարահանվում է Ալմոդովարի ֆիլմերում։ Ապա ընկերների հետ հիմնում է պանք-գլեմ-ռոք ոճի երաժշտական խումբ։
Գրում է պատմություններ, որոնցից շատերը հրապարակվում են։

 Կարիերա 
1980 թ. նկարահանում է իր առաջին լիամետրաժ ֆիլմը՝ «Պեպին, Լյուսին, Բոմը և մյուս աղջիկները»։ Ֆիլմի հիմքում իր իսկ «Հաճախակի էրեկցիաներ» («Erecciones generales») նովելն է, որը նա գրել էր «El Víbora» լրագրի պատվերով։ Ֆիլմի համար մոտ կես միլիոն պեսետ, հայթայթում է «Los Goliardos» խմբի անդամներից մեկը և Կարմեն Մաուրան, ով ֆիլմում խաղում է գլխավոր դերերից մեկը։ Ֆիլմը անսպասելի մեծ հաջողություն է ունենում դառնալով այդ ժամանակվա կուլտային հիթերից մեկը և գրեթե 4 տարի գիշերային ցուցադրությամբ ցուցադրվում է։

Առաջին մեծ հաջողությունը Ալմոդովարը ունենում է «Ինչի՞ համար է սա ինձ» ֆիլմի համար։ «Նյու Յորք Թայմս» թերթը այսպես է գրում ֆիլմի մասին, «... հրաշալի սև կատակերգություն, ուղղակի փոքր գլուխգործոց»։

1985 թ. եղբոր՝ Ավգուստին Ալմոդովարի հետ հիմնում է «El Deseo» պրոդյուսերական ընկերությունը, որի առաջին աշխատանքը դառնում է 1986 թ. Ալմոդովարի «Ցանկության օրենքը» ֆիլմը։ Հետագայում «El Deseo» ընկերությունը աշխատում է իսպանացի շատ այլ նշանավոր ռեժիսորների հետ նույնպես (Ալեքս դե լա Իգլեսիա, Գիլերմո դել Տորո, Դանիել Կալպարսորո, Մոնիկա Լագունա, Իզաբել Կոյշետ և այլն)։ Համաշխարհային ճանաչում Պեդրո Ալմոդովարին բերեց «Կանայք նյարդային պոռթկման եզրին» ֆիլմը։ Ֆիլմը ստանում է մոտ 50 կինոմրցանակ։

1999 թ. Ալմոդովարը նկարահանում է «Ամեն ինչ մորս մասին» ֆիլմը, որը նույնպես մեծ հաջողություն է ունենում, արժանանալով կինոքննադատների բարձր գնահատականին, և ստանում է Օսկար մրցանակ հեղիանակավոր Օսկար լավագույն օտարալեզու ֆիլմի համար անվանակարգում։ 2002 թ. նկարահանված «Խոսիր նրա հետ» ֆիլմը նույնպես նրան բերում է տասնյակ կինոմրցանակներ, այդ թվում Օսկար լավագույն սցենարի համար անվանակարգում։

2006 թ. նկարահանած «Վերադարձ» ֆիլմը հետաքրքիր մրցանակ է ստանում Կաննի կինոփառատոնում, հաղթող ճանաչվելով «Լավագույն դերասանուհի» անվակարգում, իսկ մրցանակը ստանում են ֆիլմի միանգամից 6 դերասանուհի միասին՝ Պենելոպե Կրուս, Կարմեն Մաուրա, Լոլե Դուենյաս, Բլանկա Պորտիլո, Յոանե Կոբո և Չուս Լամպրավե։

2011 թ. Կաննի կինոփառատոնի մրցութային ծրագրի շրջանակներում կայանում է նրա «Մաշկը, որի մեջ ես ապրում եմ» ֆիլմի պրեմիերան, որի հիմքում ֆրանսիացի գրող Թիերի Ժոնկեի «Տարանտուլ» (ֆրանս. Mygale) ստեղծագործությունն է։

 Ֆիլմագրություն 
մինի|Պեդրո Ալմոդովարը և Պենելոպե Կրուսը
Ընդհանուր թվով նկարահանել է 40-ից ֆիլմ, որոնց համար հիմնականում ինքն է գրել սցենար։ Առավել նշանավոր ֆիլմերն են.
 տարի  անվանում  բնօրինակ անվանում  դերասաններ 1980  Պեպին Լյուսին, Բոմը և մյուս աղջիկները  Pepi, Luci, Bom y otras chicas del montón  Կարմեն Մաուրա 1982  Կրքերի լաբիրինթոս  Laberinto de pasiones  Սեսիլյա Ռոտ 1984  Ինչի՞ համար է սա ինձ  ¿Qué he hecho yo para merecer esto?  Կարմեն Մաուրա 1986  Մատադոր  Matador   1987  Ցանկության օրենքը  La ley del deseo  Անտոնիա ԲանդերասԿարմեն ՄաուրաՌոսսի դե Պալմա 1988  Կանայք նյարդային պոռթկման եզրին  Mujeres al borde de un ataque de nervios  Անտոնիա ԲանդերասԿարմեն ՄաուրաՌոսսի դե Պալմա 1990  Կապիր ինձ  ¡Átame!  Անտոնիա ԲանդերասՎիկտորիա ԱբրիլՌոսսի դե Պալմա 1991  Բարձր կրունկներ  Tacones lejanos  Վիկտորիա Աբրիլ 1993  Կիկա  Kika  Վիկտորիա ԱբրիլՌոսսի դե Պալմա 1995  Իմ գաղտնիքի ծաղիկը  La flor de mi secreto  Ռոսսի դե Պալմա 1997  Կենդանի մարմին  Carne trémula  Խավիեր ԲարդեմՊենելոպե Կրուս 1999  Ամեն ինչ մորս մասին  Todo sobre mi madre  Սեսիլյա ՌոտՊենելոպե Կրուս 2002  Խոսիր նրա հետ  Hable con ella  Ջերալդինա Չապլին 2004  Վատ դաստիարակություն  La mala educación  Գաել Գարսիա Բեռնալ 2006  Վերադարձ  Volver  Պենելոպե ԿրուսԿարմեն Մաուրա 2009  Կաննիբալ-խորհրդատուհին  (կարճամետրաժ)  La concejala antropofaga   2011  Մաշկը, որի մեջ ես ապրում եմ  La piel que habito  Անտոնիա Բանդերաս 2016  Ջուլիետտա  Julieta  Էմմա ՍուարեսԱդրիանա Ուգարտե 2019  Ցավ և փառք  Dolor y gloria  Անտոնիա ԲանդերասՊենելոպե Կրուս 2020  Մարդկային ձայն  The Human Voice  Թիլդա Սուինթոն 2022  Զուգահեռ մայրեր  Madres paralelas  Պենելոպե ԿրուսԱյտանա Սանչես-ԽիխոնՌոսսի Դե Պալմա

 Մրցանակներ 
Պեդրո Ալմոդովարը մեր ժամանակների ամենաշատ մրցանակ ստացած ռեժիսորներից է։ Ստացել է 92 տարբեր երկրների մրցանակ, ներկայացված է եղել ևս 68-ի։
Դրանցից են

2 «Օսկար»
 1999 - Օսկար լավագույն օտարալեզու ֆիլմի համար («Ամեն ինչ մորս մասին»)
 2003 - Լավագույն սցենար («Խոսիր նրա հետ»)

Կաննի կինոփառատոնի 2 մրցանակ

 1999 - Լավագույն ռեժիսոր («Ամեն ինչ մորս մասին»)
 2006 - Լավագույն սցենար («Վերադարձ»)

«Եվրոպական կինոակադեմիայի Ֆելիքս մրցանակ
1988 - Լավագույն ֆիլմ («Կանայք նյարդային պոռթկման եզրին») և այլն

2 «Ոսկե Գլոբուս»

 1999 - Լավագույն արտասահմանյան ֆիլմ («Ամեն ինչ մորս մասին»)
 2003 - Լավագույն արտասահմանյան ֆիլմ («Խոսիր նրա հետ»)

4 «Գոյա»

 1988 - Լավագույն ֆիլմ («Կանայք նյարդային պոռթկման եզրին»)
 1988 - Լավագույն օրիգինալ սցենար («Կանայք նյարդային պոռթկման եզրին»)
 1999 - Լավագույն ֆիլմ («Ամեն ինչ մորս մասին»)
 1999 - Լավագույն ռեժիսոր («Ամեն ինչ մորս մասին»)

3 «BAFTA»

 1999 - Լավագույն արտասահմանյան ֆիլմ («Ամեն ինչ մորս մասին»)
 1999 - Լավագույն ռեժիսոր («Ամեն ինչ մորս մասին»)
 2003 - Լավագույն արտասահմանյան ֆիլմ («Խոսիր նրա հետ»)
 2003 - Լավագույն օրիգինալ սցենար («Խոսիր նրա հետ»)

 Ծանոթագրություններ 

 Արտաքին հղումներ 
Պեդրո Ալմոդովարի «դասը»
 Պեդրո Ալմոդովարի պաշտոնական կայք 
 IMDb-ում Պեդրո Ալմոդովարի էջ

Կատեգորիա:Իսպանացի ռեժիսորներ
Կատեգորիա:Օսկարակիրներ
Կատեգորիա:«Սեզար» մրցանակի դափնեկիրներ
Կատեգորիա:Իսպանացի սցենարիստներ
Կատեգորիա:BAFTA մրցանակի դափնեկիրներ
Կատեգորիա:Սցենարիստներ այբբենական կարգով
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Պատվո լեգեոնի շքանշանի ասպետներ
Կատեգորիա:Օքսֆորդի համալսարանի պատվավոր դոկտորներ
Կատեգորիա:Իսպանացի դերասաններ
Կատեգորիա:Իսպանացի կինոդերասաններ
Կատեգորիա:Իսպանացի կինոռեժիսորներ
Կատեգորիա:Իսպանացի գրողներ
Կատեգորիա:Իսպանացի երգիչներ
Կատեգորիա:«Ոսկե գլոբուս» մրցանակի դափնեկիրներ